2018. gada .februārī Noteikumi Nr.

Rīgā (prot. Nr.   .§)

 **Lauksaimniecības un pārstrādāto lauksaimniecības produktu Eiropas Savienības licencēšanas un tarifu kvotu sistēmu administrēšanas kārtība**

*Izdoti saskaņā ar Lauksaimniecības un*

 *lauku attīstības likuma* [*8. panta*](http://m.likumi.lv/ta/id/87480-lauksaimniecibas-un-lauku-attistibas-likums#p8) *otro daļu*

**I. Vispārīgie jautājumi**

1. Noteikumi nosaka kārtību, kādā tiek administrēta lauksaimniecības un pārstrādāto lauksaimniecības produktu importa un eksporta licencēšana un tarifu kvotu sistēmas ar valstīm, kas nav Eiropas Savienības dalībvalstis (turpmāk – trešās valstis).

2. Lauksaimniecības un pārstrādāto lauksaimniecības produktu importa un eksporta licencēšanas un tarifu kvotu sistēmu administrēšanas kārtība ir noteikta:

2.1. Eiropas Parlamenta un Padomes 2013. gada 17. decembra Regulā (ES) Nr. [1308/2013](http://eur-lex.europa.eu/eli/reg/2013/1308?locale=LV), ar ko izveido lauksaimniecības produktu tirgu kopīgu organizāciju un atceļ Padomes regulas (EEK) Nr. [922/72](http://eur-lex.europa.eu/eli/reg/1972/922?locale=LV), (EEK) Nr. 234/79, (EK) Nr. 1037/2001 un (EK) Nr. [1234/2007](http://eur-lex.europa.eu/eli/reg/2007/1234?locale=LV) (turpmāk – regula Nr. [1308/2013](http://eur-lex.europa.eu/eli/reg/2013/1308?locale=LV));

2.2. Komisijas 2016. gada 18. maija Īstenošanas regulā (ES) 2016/1239, kurā izklāstīti Eiropas Parlamenta un Padomes Regulas (ES) Nr. 1308/2013 piemērošanas noteikumi, kas attiecas uz importa un eksporta licenču sistēmu (turpmāk – regula 2016/1239);

2.3. Komisijas 2016. gada 18. maija Deleģētajā regulā (ES) 2016/1237, ar ko Eiropas Parlamenta un Padomes Regulu (ES) Nr. 1308/2013 papildina attiecībā uz noteikumiem importa un eksporta licenču sistēmas piemērošanai un Eiropas Parlamenta un Padomes Regulu (ES) Nr. 1306/2013 papildina attiecībā uz noteikumiem šādu licenču saņemšanai iemaksātā nodrošinājuma atbrīvošanai un atsavināšanai un ar ko groza Komisijas Regulas (EK) Nr. 2535/2001, (EK) Nr. 1342/2003, (EK) Nr. 2336/2003, (EK) Nr. 951/2006, (EK) Nr. 341/2007 un (EK) Nr. 382/2008 un atceļ Komisijas Regulas (EK) Nr. 2390/98, (EK) Nr. 1345/2005, (EK) Nr. 376/2008 un (EK) Nr. 507/2008 (turpmāk – regula 2016/1237);

2.4. Komisijas 2014. gada 11. marta Deleģētajā regulā (ES) Nr. 907/2014, ar ko papildina Eiropas Parlamenta un Padomes Regulu (ES) Nr. 1306/2013 attiecībā uz maksājumu aģentūrām un citām iestādēm, finanšu pārvaldību, grāmatojumu noskaidrošanu, nodrošinājumu un *euro* izmantošanu (turpmāk – regula Nr. 907/2014);

2.5. Eiropas Parlamenta un Padomes 2013. gada 17. decembra Regulā (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009;

2.6. Komisijas 2008. gada 8. maija Regulā (EK) Nr. [412/2008](http://eur-lex.europa.eu/eli/reg/2008/412?locale=LV), ar ko atver pārstrādei paredzētas saldētas liellopu gaļas importa tarifu kvotu un paredz tās pārvaldību (turpmāk – regula Nr. 412/2008);

2.7. Komisijas 2015. gada 24. novembra Īstenošanas Regulā (ES) 2015/2447, ar ko paredz sīki izstrādātus noteikumus, kas vajadzīgi, lai īstenotu konkrētus noteikumus Eiropas Parlamenta un Padomes Regulā (ES) Nr. 952/2013, ar ko izveido Savienības Muitas kodeksu (turpmāk – regula 2015/2247);

2.8. Komisijas 2006. gada 31. augusta Regulā (EK) Nr. [1301/2006](http://eur-lex.europa.eu/eli/reg/2006/1301?locale=LV), ar ko nosaka kopīgus noteikumus lauksaimniecības produktu importa tarifu kvotu administrēšanai, izmantojot ievešanas atļauju sistēmu (turpmāk – regula Nr. 1301/2006);

2.9. Komisijas 2017. gada 20. aprīļa Īstenošanas regulā (ES) 2017/1185, ar ko paredz noteikumus par to, kā Eiropas Parlamenta un Padomes Regulas (ES) Nr. 1307/2013 un (ES) Nr. 1308/2013 piemēro attiecībā uz informācijas un dokumentu paziņošanu Komisijai, un ar ko groza un atceļ vairākas Komisijas regulas (turpmāk – regula 2017/1185).

**II. Importu un eksportu administrējošās institūcijas**

3. Lauku atbalsta dienests:

3.1. administrē importa un eksporta licenču izsniegšanu;

3.2. pieņem, reģistrē, atbrīvo vai ietur nodrošinājumu atbilstoši regulas Nr. 907/2014 IV nodaļas normām;

3.3. piemēro un ietur soda un procentu maksājumus saskaņā ar šiem noteikumiem;

3.4. saskaņā ar regulas Nr. 2016/1237 8. pantu par importa un eksporta licencēm informē Eiropas Komisiju;

3.5. par tarifu kvotām, nodrošinājumiem un citiem ar minēto mehānismu administrēšanu saistītiem jautājumiem informē Eiropas Komisiju;

3.6. apstiprina un kontrolē starptautiskās uzraudzības un kontroles aģentūras, kas izsniedz eksportētājam apstiprinājumu par importa darījumiem ar trešajām valstīm;

3.7. apstiprina importētāju un piešķir tam importēšanas tiesības, izsniedzot atļauju importa tarifu kvotas izmantošanai;

3.8. veic sējai neparedzēto kaņepju sēklu importētāju atzīšanu un produkta izmantošanas nosacījumu izpildes dokumentāro kontroli.

4. Valsts ieņēmumu dienests:

4.1. sniedz informāciju Lauku atbalsta dienestam par eksporta licenču sistēmas īstenošanu;

4.2. sniedz informāciju Eiropas Komisijai saskaņā ar regulas 2017/1185 6. un 8. pantu.

5. Savstarpējo informācijas apmaiņu par importa un eksporta licenču sistēmas īstenošanu un sniedzamās informācijas regularitāti nosaka starpresoru vienošanās, kas noslēgta starp Valsts ieņēmumu dienestu un Lauku atbalsta dienestu.

6. Pārtikas un veterinārais dienests:

6.1. veic dokumentārās un fiziskās pārbaudes, ražošanas metožu tehniskās pārbaudes, ņem produktu paraugus un nodod tos Pārtikas drošības, dzīvnieku veselības un vides zinātniskajam institūtam “BIOR” laboratoriskajām analīzēm saskaņā ar regulas Nr. 412/2008 10. panta prasībām, lai nodrošinātu pārstrādei paredzētās importētās saldētās liellopu gaļas pārstrādi citas kategorijas produktā, kas satur liellopu gaļu;

6.2. veic fizisko pārbaudi par importēto tīršķirnes vaislas liellopu vai nobarošanai paredzēto jaunbuļļu reģistrēšanas un apzīmēšanas normatīvo aktu ievērošanu noteiktā saimniecībā konkrētā laikposmā, ievērojot Lauksaimniecības datu centra iesniegumu, ja ir pamatotas aizdomas par importa licences nosacījumu pārkāpumiem, un sniedz tam informāciju par saimniecības vai saimniecību pārbaudē konstatēto.

7. Lauksaimniecības datu centrs:

7.1. pieņem importētāja rakstisku iesniegumu par saimniecību, kurā tiks turēti atbilstoši tarifu kvotai importētie tīršķirnes vaislas liellopi vai nobarošanai paredzētie jaunbuļļi.

7.2. pēc importētāja pieprasījuma izsniedz apliecinājumu par importētu tīršķirnes vaislas liellopu vai nobarošanai paredzēto jaunbuļļu turēšanu noteiktā saimniecībā konkrētā laikposmā, ja Eiropas Savienības normatīvie akti paredz šāda apliecinājuma vai pierādījuma iesniegšanu muitas nodokļa nodrošinājuma atbrīvošanai.

**III. Importa un eksporta licences**

8. Iesniegumu importa un eksporta licences saņemšanai persona iesniedz Lauku atbalsta dienestā. Persona iesniegumu noformē latviešu valodā vai kādā no Eiropas Savienības dalībvalstu oficiālajām valodām, pievienojot apliecinātu tulkojumu latviešu valodā atbilstoši regulas 2016/1239 2. panta 4. punktam.

9. Eksporta darījumu apliecinošs papildu pierādījums saskaņā ar regulas 2015/2447 334. pantu ir izvešanas apliecinājums.

**IV. Tarifu kvotu administrēšana**

10. Lai iegūtu importēšanas tiesības vai importētāja apstiprinājumu importam atbilstoši tarifu kvotām, persona Lauku atbalsta dienestā iesniedz iesniegumu. Ja tas ir noteikts Eiropas Savienības normatīvajos aktos par tarifu kvotu atvēršanu un pārvaldību, iesniegumam pievieno šādus dokumentus:

10.1. importa muitas deklarācijas kopiju, kas apliecina attiecīgā produkta laišanu brīvā apgrozībā, noteiktā laikposmā un tirdzniecības pieredzi ar šo produktu;

10.2. Pārtikas un veterinārā dienesta izsniegto uzņēmuma darbības atzīšanas apliecības kopiju (uzrāda oriģinālu), kas apliecina uzņēmuma darbības atbilstību tādu dzīvnieku izcelsmes produktu ražošanas nosacījumiem, kuri pēc pārstrādes paredzēti Eiropas Savienības iekšējam tirgum lietošanai pārtikā vai pārtikas produktu ražošanai;

10.3. iesniedzēja rakstisku apliecinājumu ([1. pielikums](http://m.likumi.lv/doc.php?id=173402#piel1)) par tāda pārstrādes produkta ražošanu, kas satur produktu (saldētu liellopu gaļu), kura importēšanas tiesību iegūšanai nepieciešams iesniegt iesniegumu. Apliecinājumā sniegto informāciju pēc Lauku atbalsta dienesta pieprasījuma pārbauda Pārtikas un veterinārais dienests;

10.4. Lauku atbalsta dienests atbilstoši regulas Nr. [1301/2006](http://eur-lex.europa.eu/eli/reg/2006/1301?locale=LV) 5. pantam, izmantojot ievešanas atļaujas sistēmu, no Valsts ieņēmumu dienesta saņem pievienotās vērtības nodokļa maksātāja reģistrācijas apliecības kopiju saskaņā ar normatīvajiem aktiem par kārtību, kādā iestādes sadarbojoties sniedz informāciju elektroniskā veidā.

11. Persona, kas atbilstoši tarifu kvotai importējusi saldētu liellopu gaļu (turpmāk – importētā saldētā liellopu gaļa) pārstrādei, Pārtikas un veterinārajā dienestā iesniedz:

11.1. produkta importam izsniegtās licences kopiju un deklarāciju par saldētas liellopu gaļas pārstrādi ([2. pielikums](http://m.likumi.lv/doc.php?id=173402#piel2)) ne vēlāk kā piecas darbdienas pirms pārstrādes uzsākšanas. Pārtikas un veterinārais dienests reģistrē deklarāciju un izgatavo divas tās kopijas. Deklarācijas oriģināls paliek Pārtikas un veterinārajā dienestā, vienu kopiju atdod importētājam, bet otru nosūta muitas iestādei;

11.2. informāciju par saldētas liellopu gaļas pārstrādes tehnoloģisko shēmu un ražošanas recepti.

12. Importēto saldēto liellopu gaļu, kas paredzēta pārstrādei:

12.1. uzņēmums uzglabā atsevišķā noliktavā vai atsevišķi no citiem produktiem;

12.2. uzņēmums pārstrādā liellopu gaļu saturošā produktā darbdienās no pulksten 8.30 līdz 17.00.

13. Pārstrādātājs uztur reģistru, lai nodrošinātu produkta izsekojamību un identificēšanas iespējas produkta pārstrādes laikā un derīguma termiņa laikā.

14. Pārstrādātājs pēc Pārtikas un veterinārā dienesta pieprasījuma uzrāda ar produkta ražošanu saistītas telpas, produkta pārstrādes tehnoloģisko shēmu un ražošanas recepti.

15. Pārstrādātājs piecu darbdienu laikā pēc importētās saldētās liellopu gaļas pārstrādes pabeigšanas iesniedz Pārtikas un veterinārajā dienestā pārskatu par pārstrādes pabeigšanu ([3. pielikums](http://m.likumi.lv/doc.php?id=173402#piel3)).

16. Pēc šo noteikumu [15. punktā](http://m.likumi.lv/doc.php?id=173402#p15) minētā pārskata apstiprināšanas un atbilstošu laboratorisko testēšanas rezultātu saņemšanas Pārtikas un veterinārais dienests sagatavo apliecinājumu par importētās saldētās liellopu gaļas pārstrādes pabeigšanu ([4. pielikums](http://m.likumi.lv/doc.php?id=173402#piel4)) trijos eksemplāros. Vienu apliecinājuma eksemplāru patur Pārtikas un veterinārais dienests, otru iesniedz muitas iestādē, bet trešo izsniedz pārstrādātājam.

17. Šo noteikumu [16. punktā](http://m.likumi.lv/doc.php?id=173402#p16) minētais apliecinājums ir pierādījums, ka importētās saldētās liellopu gaļas apjoms vai tā daļa noteiktā laikposmā ir pārstrādāta attiecīgajā produktā. Pamatojoties uz apliecinājumu, muitas iestāde atbrīvo iesniegto muitas nodokļa nodrošinājumu vai tā daļu.

18. Pārtikas un veterinārais dienests uzrauga uzņēmuma izejvielu atbilstību un ražošanas procesu importētās saldētās liellopu gaļas pārstrādes sākumā, pārstrādes laikā un pēc pārstrādes beigām.

19. Šajā nodaļā paredzētās dokumentu un fizisko pārbaužu izmaksas sedz pārstrādātājs atbilstoši normatīvajiem aktiem par Pārtikas un veterinārā dienesta un Pārtikas drošības, dzīvnieku veselības un vides zinātniskā institūta “BIOR” sniegto maksas pakalpojumu cenrādi.

20. Piesakot muitas procedūru “Laišana brīvā apgrozībā” tīršķirnes vaislas liellopiem vai nobarošanai paredzētiem jaunbuļļiem (turpmāk – dzīvnieki), importētājs muitas iestādē iesniedz šo noteikumu 5. pielikumā minēto apliecinājumu par informācijas iesniegšanu Lauksaimniecības datu centram par importēto tīršķirnes vaislas liellopu vai nobarošanai paredzēto jaunbuļļu (dzīvnieku) turēšanas garantēšanu un par saimniecībām.

21. Mēneša laikā pēc muitas procedūras “Laišana brīvā apgrozībā” noformēšanas importētājs iesniedz Lauksaimniecības datu centrā iesniegumu par importēto dzīvnieku) turēšanu saimniecībā ([6. pielikums](http://m.likumi.lv/doc.php?id=173402#piel6)).

22. Muitas iestādē, kurā noformēta muitas procedūra “Laišana brīvā apgrozībā”, persona iesniedz apliecinājumu par to dzīvnieku turēšanas nosacījumu izpildi, kuru importam piemēroti muitas nodokļa atvieglojumi vai atbrīvojums ([7. pielikums](http://m.likumi.lv/doc.php?id=173402#piel7)).

23. Dzīvnieka nāves gadījumā dzīvnieka īpašnieks muitas iestādē iesniedz valsts pilnvarotā veterinārārsta izsniegtu apliecinājumu par dzīvnieka nāves gadījumu, tajā ietverot šādu informāciju:

23.1. tā valsts pilnvarotā veterinārārstu vārdu, uzvārdu, licences numuru un citus datus, kurš pieaicināts konstatēt dzīvnieka nāvi;

23.2. dzīvnieka turētāja nosaukumu vai vārdu un uzvārdu, reģistra numuru vai personas kodu, adresi un citas ziņas;

23.4. mirušā dzīvnieka sugu, identifikācijas numuru, vecumu, iespējamo nāves iemeslu un citas ziņas;

23.5. aprakstošo tekstu, kas sākas ar vārdiem “Es, apakšā parakstījies, valsts pilnvarotais veterinārārsts apliecinu, ka”, pēc kuriem sniegts apraksts par konstatētajiem dzīvnieka nāves apstākļiem un papildu izmeklēšanu, ja tāda bijusi.

24. Ja dzīvnieks nosūtīts kaušanai, dzīvnieka īpašnieks Muitas iestādē iesniedz kautuves izsniegto un parakstīto Dzīvnieka pārvietošanas dokumentu uz kautuvi saskaņā ar normatīvajiem aktiem par lauksaimniecības un akvakultūras dzīvnieku, to ganāmpulku un novietņu reģistrēšanas kārtību, kā arī lauksaimniecības dzīvnieku apzīmēšanas kārtību.

25. Pēc 23. punktā minētā apliecinājuma saņemšanas muitas iestāde vēršas pie Pārtikas un veterinārā dienesta ar lūgumu rakstiski apliecināt, ka iesniegtā informācija ir patiesa.

**V. Kaņepju sēklu un neapstrādātu kaņepāju importa kārtība**

26. Kaņepju sēklu un neapstrādātu kaņepāju importa licences saņemšanai atbilstoši regulas Nr. 1308/2013 176. un 189. pantam persona iesniedz Lauku atbalsta dienestā iesniegumu (8. pielikums).

27. Izdotās licences derīguma termiņš ir noteikts regulas 2016/1239 7. pantā un regulas 2016/1237 9. panta 4. punktā.

28. Licencē norādīto importa apjomu uzskata par atbilstošu arī tad, ja kaņepju sēklas vai neapstrādāti kaņepāji ir importēti tādā daudzumā, kas atbilst pozitīvās vai negatīvās pielaides robežām, kuras minētas regulas 2016/1237 5. panta 4. punktā.

29. Importētājs licences izdevējai iestādei iesniedz pierādījumu par produktu laišanu brīvā apgrozībā saskaņā ar regulas 2016/1239 14. panta 6. punktu.

30. Reizē ar kaņepju sēklu vai neapstrādātu kaņepāju importa licences iesniegumu persona Lauku atbalsta dienestā iesniedz trešās valsts eksportētāja izsniegtu apliecinājumu par produkta atbilstību regulas Nr. 1307/2013 35. panta 3. punktā noteiktajām prasībām. Apliecinājumā ietver:

30.1. tā produkta nosaukumu un kodu saskaņā ar kombinēto nomenkla­tūru, par kuru izsniegts apliecinājums;

30.2. eksportētāja nosaukumu un adresi, ko produkta sūtītājs norāda arī vienotajā administratīvajā dokumentā;

30.3. sējai paredzēto kaņepju sēklu vai neapstrādātu kaņepāju šķirni;

30.4. sējai paredzēto kaņepju sēklu vai neapstrādātu kaņepāju izcelsmes valsti;

30.5. sējai paredzēto kaņepju sēklu vai neapstrādātu kaņepāju apjomu (kg), par kuru izsniegts apliecinājums, šo apjomu norādot ar cipariem (trīs zīmēm aiz komata) un vārdiem;

30.6. sējai paredzēto kaņepju sēklu vai neapstrādātu kaņepāju tetrahidro­kanabinola saturu procentos;

30.7. eksportētāja parakstu un tā atšifrējumu, kā arī zīmoga nospiedumu sniegtās informācijas patiesuma apstiprināšanai.

31. Lauku atbalsta dienests izsniedz importa licenci kaņepju sēklu sējai vai neapstrādātu kaņepāju importam, ja trešās valsts eksportētāja apliecinājumā norādītā kaņepju šķirne ir iekļauta Eiropas Savienības lauksaimniecības kultūraugu kopējā šķirņu katalogā un to ražo valstī, kas attiecībā uz sējas sēklu pārbaudēm ir atzīta par līdzvērtīgu Eiropas Savienības valstij.

32. Importētājs saskaņā ar regulas Nr. 1308/2013 157. panta 2. punkta trešo daļu un 176. pantu iesniedz Lauku atbalsta dienestā iesniegumu atzīta importētāja statusa iegūšanai to kaņepju sēklu importam, kas nav paredzētas sējai (9. pielikums). Iesniegumā importētājs apliecina, ka apņemas:

32.1. kārtot veikto darījumu uzskaites sistēmu;

32.2. uzglabāt darījumu apliecinošos dokumentus vismaz trīs gadus, nodrošinot produkta un tā apjoma izlietojuma izsekojamību veikto darījumu un darbību laikā.

33. Lai iegūtu atzīta sējai neparedzētu kaņepju sēklu importētāja statusu, personai ir jābūt ar pieredzi graudaugu, eļļas un šķiedraugu sēklu vai pākšaugu tirdzniecībā vai zinātnisko pētījumu veikšanā iepriekšējo 12 mēnešu periodā pirms sējai neparedzētu kaņepju sēklu importētāja atzīšanas iesnieguma iesniegšanas, un to apliecina iesniegumam pievienotas dokumentu kopijas par produkta tirdzniecību vai importētāja saistību ar zinātnisko darbību.

34. Lauku atbalsta dienests mēneša laikā pēc sējai neparedzētu kaņepju sēklu importētāja atzīšanas iesnieguma saņemšanas uz nenoteiktu laiku importētājam piešķir importētāja atzīšanas numuru. To norāda importa licences iesnieguma [24. ailē](http://m.likumi.lv/doc.php?id=173402#p24) (8. pielikums).

35. Importētājs vai persona, kurai realizētas sējai neparedzētas kaņepju sēklas, 12 mēnešu laikā pēc licences izsniegšanas Lauku atbalsta dienestā iesniedz apliecinājumu par darbību veikšanu ar kaņepju sēklām, kas nav paredzētas sējai ([10. pielikums](http://m.likumi.lv/doc.php?id=173402#piel16)) saskaņā ar regulas 2016/1237 9. panta 4. punktu, pievienojot darbību apliecinošo dokumentu kopijas.

36. Lauku atbalsta dienests anulē sējai neparedzētu kaņepju sēklu importētāja atzīšanas numuru, ja konstatē šo noteikumu pārkāpumus.

37. Kaņepju sēklu un neapstrādātu kaņepāju importētājam un personai, kas pilda regulas 2016/1237 9. pantā minētos nosacījumus attiecībā uz sējai neparedzētām kaņepju sēklām, importa licenci neizsniedz vienu gadu, ja konstatē šo noteikumu pārkāpumus.

**VI. Noslēguma jautājums**

38. Atzīt par spēkā zaudējušiem Ministru kabineta 2008. gada 1. aprīļa noteikumus Nr. 237. “Lauksaimniecības un pārstrādāto produktu lauksaimniecības produktu Eiropas Savienības ārējās tirdzniecības režīma administrēšanas kārtība” (Latvijas Vēstnesis, 2008, 521. nr; 2010, 884. nr; 2013, 881. nr.).

Ministru prezidents Māris Kučinskis

Zemkopības ministrs Jānis Dūklavs